open-index/open-wikipedia-markdown huggingface dataset:
Prudence Island

**Prudence Island** er við sínum umleið 14,4 km2 fjórðstørsta oyggj í Rhode Island, og her búgva umleið 90 fólk.

Bólkur:Rhode Island
Bólkur:Oyggjar í USA
Lambda

**Lambda**, **Λ λ**, er tann 11. bókstavurin í tí grikska alfabetinum.

Bólkur:Bókstavir
Bólkur:Grikska alfabetið
Gärsnäs

**Gärsnäs** er ein bygd í Simrishamns kommunu í Svøríki við 1000 íbúgvum í 2010.

Bólkur:Simrishamns kommuna
Borrby

**Borrby** er ein bygd í Simrishamns kommunu í Svøríki við 930 íbúgvum í 2010.

Bólkur:Simrishamns kommuna
Svarte

**Svarte** er ein bygd í Ystads kommunu í Svøríki. Fólkatalið var 902 í 2010.

Bólkur:Ystads kommuna
Köpingebro

**Köpingebro** er ein bygd í Ystads kommunu í Svøríki við 1134 íbúgvum í 2010.

Bólkur:Ystads kommuna
Mount Rushmore

**Mount Rushmore** er eitt fjall, ið liggur í Suður Dakota, har fýra forsetar eru høgdir inn. Farið varð undir at skera í fjallið í 1923. Tað var meiningin, at hvør forseti skuldi vera avmyndaður frá høvur og niður til miðjuna, men fíggjarætlanin helt ikki, og tí mátti arbeiðið lagast eftir umstøðunum og bleiv liðugt í 1941. 

Bólkur:South Dakota
Bólkur:Bygningar og bygningsverk í USA
Hokkaido

, fyrr kend sum **Ezo**, **Yezo**, **Yeso**, ella **Yesso**, er næststørsta oyggin í Japan; Oyggin er eisini tað størsta og norðasta av teimum 47 prefektoratunum í Japan. Tsugaru Strætið skilur Hokkaido frá oynni Honshu, hóast tær báðar oyggjarnar eru bundnar saman við undisjóvartunli við jarnbreytarbana Seikan Tunnilin. Størsti býurin á Hokkaido er høvuðsstaðurin, Sapporo.

## Keldur

Bólkur:Oyggjar í Japan
New Brunswick

**New Brunswick** er ein landslutur í eystara parti av Kanada.

Høvuðsstaðurin av landslutinum eitur Fredericton. Til 2016 var Saint John størsti býur. Síðan er tað Moncton.

## Ávísingar úteftir
*Heimasíðan hjá landslutinum , newbrunswick.ca
*New Brunswick, wikivoyage.org  (á enskum)

## Keldur

Bólkur:Kanada
British Columbia

**British Columbia** er ein landslutur í Kanada. Havnabýurin Vancouver í Bretska Kolumbia hevur stóran týdning fyri Kanada. Hesin nútímans stórbýur er umgyrdur av fjøllum og liggur væl fyri við Kyrrahav.

Høvuðsstaðurin í landslutinum eitur Victoria. Hann liggur uml. 100 km sunnan fyri Vancouver í landsynningshorninum á oynni Vancouver Island, beint við markið til stakríkið Washington í USA. Amerikanski stórbýur Seattle er uml. 100 km í ein landsynning úr Victoria.

## Ávísingar úteftir
*heimasíða, www2.gov.bc.ca
*British Columbia, wikivoyage.org  (á enskum)

## Keldur

Bólkur:Kanada
Prince Edwardsoy

**Prince Edwardsoy** er ein landslutur í Kanada. Høvuðsstaðurin í landslutinum eitur Charlottetown.

## Ávísingar úteftir
*Almenna heimasíða, princeedwardisland.ca
*Prince Edward Island, wikivoyage.org  (á enskum)

Bólkur:Kanada
Nova Scotia

**Nova Scotia** (latínskt fyri *Nýskotland*) er ein landslutur í eystara parti av Kanada.
Í 2011 búðu her uml. 922.000 fólk.

## Fólkatal síðan 1851

## Keldur

Bólkur:Kanada
Peteroy

**Peteroy** (alment norskt heiti: **Peter I Øy** ella **Peter 1.s øy**) er ein lítil oyggj uttan fyri Antarktis. Oyggin hoyrir til Norra. Landaøki er 156 ferkilometrar. Sjálvt ein stillan dag rennur kaldur vindur niður frá teimum hægri liggjandi umráðunum í Antarktis og sópar alt burtur út fyri ískantinum við Bellingshausenhavinum. Og miðaltemperatururin liggur undir null alt árið. 

Gosfjallið Lars Christensentoppen, við 1,640 metrum til hæddar, liggur í norðara parti á oynni og tað er eisini hægsta fjallið. Lars Christensentoppen er eitt dyngjugosfjall. Dyngjugosfjøll verða til, tá lættflótandi grótbræðingar floyma úr gos­ opum. Slíkar gosbræðingar renna langt, áðrenn tær storkna, og tí eru hesi gosfjøllini lág. Øskutilfarið er lítið ella einki. Oyggin er 19 km long og 11 km breið.

Hóast tað er kalt, er havið kring Peteroynna ríkt og føðir pingvinir, kópar og fugl, sum halda til á oynni.

## Keldur

## Hygg eisini at
* Kongsríki Noreg

Bólkur:Oyggjar í Noregi
Bólkur:Noreg
Bólkur:Oyggjar
Bólkur:Hjálond
Tromsø

**Tromsø** er ein býur og kommunua í Troms fylki í Noregi. Býurin liggur á eini oyggj við sama navni í Norðurnorra. Tromsø kommuna er dupult so stór sum Føroyar, og fólkatalið liggur um 60.000. Tromsø er størsti býurin í Norðurlondum, sum liggur norðan fyri Pólkringin.  Tromsø liggur júst norðanfyri pólarmarkið á 63 breiddarstigum. Tromsø hýstir nógvum feløgum og stovnum, sum gera seg galdandi í altjóða Arktis-politikki og umsiting í norðurlendskum og arktiskum viðurskiftum, og nevnast kunnu Arktiska Ráðið og NAMMCO. Her er stórur lærdur háskúli við fleiri túsund lesandi.  Allar útbúgvingarnar eru savnaðar á einum stað. Ein partur av lærda háskúlanum er fiskivinnuskúlin, har tað eru nøkur hundrað lesandi.

## Keldur

Bólkur:Býir í Noregi
Bólkur:Kommunur í Troms
Long Island

**Long Island** er størsta oyggj í amerikanska stakríkinum New York.

Oyggin er 190 kilometrar til longdar og millum 20 og 32 kilometrar breið.  Samlaða víddin av oynni er 3566 ferkilometrar. 

Í vestara parti av oynni eru tveir býarpartar (*boroughs*) hjá New York City, Brooklyn og Queens (*Kings County* og *Queens County*). 

Miðparturin og eystari partur av oynni (*Nassau County* og *Suffolk County*) eru ikki partur av New York City. 

## Ávísingar úteftir
* Long Island á kortinum: osm
* Long Island, wikivoyage (á enskum)

* Søgan hjá oynni: ''Long Island: its early days and development.'', Eugene L. Armbruster (enskt)

## Keldur

Bólkur:New York
Bólkur:Oyggjar í USA
Padre Island

**Padre Island** er størsta og longsta oyggin í stakríkinum Texas í USA. Oyggin liggur sum ein verjugarður fyri fastlandi innanfyri. Padre Island er heimsins longsta stongsilsoyggj (barrier island).

Bólkur:Texas
Bólkur:Oyggjar í USA
Danabrók

**Danabrók** (á donskum **Dannebrog**) er danska flaggið. Tað er samansett av tveimum elementum; reyð bakgrund við einum hvítum figuri. Navnið stavar frá heitinum á vovnum klæði. Nakað líknandi vovnu mannfólkabuksunum, vit brúka til føroysk klæði. Danska flaggið sigst vera frá ár 1219. Hetta reyða flaggið við krossmerki, var ætlað til at hanga niður frá stokki ella stong. Bæði tá tað hekk yvir høvdingastóli, omanfyri borgarportur og tá herlið masjeraðu, hekk tað upp og niður, so krossurin vendi rættan veg. Reyða bakrundin var upprunaliga liturin hjá sertøkum klani ella familju; men bleiv so valdur sum merki fyri allar danar. Við einum hvítum krossi, bleiv boðað vinum og serliga fíggindum frá, at her komu vápnaðir menn við kristna boðskapinum. Danska flaggið er nýtt sum fyrimynd fyri flest øllum hinum norðurlendsku tjóðunum, hóast tey eru munandi yngri fløgg.

## Keldur

Bólkur:Danmark
Bólkur:Fløgg
Union Jack

**Union Jack** ella **Union Flag**, er ríkisflagg  Stóra Bretlands.

## Keldur
 

Bólkur:Bretland
Bólkur:Fløgg
Aurskog-Høland kommuna

**Aurskog-Høland kommuna** er ein kommuna í Akershus fylki í Noregi.

## Býir og bygdir
* Aursmoen
* Bjørkelangen
* Fosser
* Hemnes
* Løken
* Momoen

## Keldur

Bólkur:Kommunur í Akershus
51. stakríki í USA

Tingið (Kongressin) skal taka støðu til øll uppskotini um eitt nýggjur stakríki skal innlimast í Sameindu Statunum. Seinast talið á statum í USA varð víðkað var í 1959, tá Hawaii og Alaska komu afturat. Ein roynd varð tó gjørd at gera Washington DC til ein stat í 2020, men málið fekk ein enda í Senatinum.

## Kandidatar

### Puerto Riko

Puerto Riko í Karibia fekk heimastýrið 17. januar í 1917. Puerto Riko segði nei til loysing frá USA 6. november í 2012; 61,16 prosent av teimum, ið greiddu atkvøðu, valdu sjálvstøðugur lutstati í USA fram um fult sjálvstýri.

### Amerikonsku Jómfrúoyggjar

### Marianoyggjar

USA hevur ræðið á bæði Guam og Norðaru Marianaoyggjum í Mikronesia. Tað verður arbeitt við og tosa um, um Guam skal vera ein sjálvstøðug statur í USA saman við Norðaru Marianaoyggjum.

### Amerikanska Sámoa

Hendan oyggin í Polynesia er í roynd og veru stakríki í USA.

### District of Columbia

Høvuðsstaðurin District of Columbia er eitt samveldisøki, og tey ið búgva har hava - mótsett íbúgvunum í teimum 50 lutstatunum – onki umboð við atkvøðurætti í Kongressuni. So tey stríðast fyri at fáa rættindi sum stakríki, uttan at hetta hevur eydnast higartil.

Hósdagin 22. apríl 2021 atkvøddi ein meiriluti í amerikanska Umboðsmannatinginum fyri at gera District of Columbia til stat nummar 51 í USA. 216 atkvøður vóru fyri, og 208 vóru ímóti. Verður Washington DC ein statur, skal hann hava tvey sæti í Senatinum, sum í dag hevur 100 sessir.

## Sí eisini
* Ytru Smá-Útoyggjarnar hjá USA

## Keldur


Bólkur:USA
Napa Valley

**Napa Valley** er eitt av kendastu vínøkjunum í California og sum á hvørjum ári verður vitjað av fleiri tíggjutúsund ferðafólkum.

Bólkur:Kalifornia
Delhi

**Delhi** (,  ***Dilli***), alment navn **National Capital Territory of Delhi**, er høvuðsstaðarøkið í India. Undir Bretska Raj, var Delhi partur av Punjab landslutinum og er framvegis knýttur at Punjab-regiónini og Doab bæði søguliga og mentanarliga. Fólkatalið í býnum er umleið 16.3 milliónir, ið ger hann til næststørsta býin í India og fjórðstørsta stórbýarøki í heiminum.

## Veðurlag
Hitalagið í Delhi liggur vanliga frá 5 til 40 °C. Tað lægsta, ið nakrantíð er mált í Delhi, er -6,7 °C, og tað hægsta, ið nakrantíð er mált, er 45,3 °C. Árligi meðalhitin liggur um 25 °C; mánaðarligi meðalhitin skiftir frá 13 til 32 °C. Hægsti hitin, ið varð máldur í juli, var 45 °C í 1931. Meðalnøgdin fyri avfall um árið í Delhi er umleið 714 mm, har tað mesta kemur niður undir monsuninum í juli og august.



## Luftdálking
Delhi er tann mest dálkaði býurin í heiminum, og sambært einari meting, so er dálking hvørt ár orsøk til at 10.500 fólk doyggja í Dehli. Í 2013-14, øktist støði á smáum dálkandi partiklum (PM) í luftini í Delhi við umleið 44%, serliga orsakað av CO2-útlát frá akførum og ídnaðinum, bygningsídnaði og av at brenn markir í økjum kring býin.

## Samferðsla

### Flogferðsla
Indira Gandhi International Airport, ið liggur í útsynningspartinum av Delhi, er høvuðs ferðasambandið bæði viðvíkjandi innanríkis og uttanríkis ferðing úr og til Dehli. Í 2012-13 var flogvøllurin nýttur av yvir 35 milliónum ferðafólkum, ið ger hann til tann flogvøllin í Asia, har flest fólk ferðast. Terminal 3, ið kostaði 1,4 USdollarar at byggja millum 2007 og 2010, tænir 37&nbsp;milliónum ferðafólkum afturat hvørt ár.

## Keldur

Bólkur:Delhi
Anna von Hausswolff

**Anna Michaela Ebba Electra von Hausswolff ** (fødd 6. september 1986 í Göteborg) er ein svensk songkvinna og sangskrivari.

## Útgávur
### Album
* 2010 – *Singing From the Grave*
* 2013 – *Ceremony*
* 2015 – *The Miraculous*
* 2018 – *Dead Magic*
* 2020 – *All Thoughts Fly*

### EP
* 2010 – Track of Time
* 2014 – *Källan (Prototype)*
* 2016 – *Källan (Betatype)*

## Ávísing úteftir
*Heimasíða
*MySpace

Bólkur:Svenskar songkvinnur
Bólkur:Føðingar í 1986
Skid Row

**Skid Row** er eitt slumkvarter í Los Angeles, ið liggur mitt í miðbýnum Downtown tætt við bæði Los Angeles City Hall og Walt Disney Concert Hall. 6000 heimleys eru í Skid Row; hetta er tað hægsta talið í USA.

## Keldur


Bólkur:Los Angeles
Anja Andersen

**Anja Andersen** (fødd 15. februar 1969 í Odense, Danmark) er ein fyrrverandi hondbóltsleikari og hondbóltsvenjari, ið varð útnevnd sum heimsins besti hondbóltsleikari í 2012 og var tann fyrsti danin, ið fekk henda heiður. Hon var virkin sum hondbóltsleikari til 1999, og spældi 133 landsdystir fyri Danmark og skoraði 726 mál. Hon spældi hondbólt fyri fleiri donsk feløg og norska felagið Bækkelaget og týska felagið TuS Walle Bremen. Anja var við til at vinna gull fyri danska kvinnuhondbóltslandsliðið á Summar-OL 1996, HM gull í 1997, HM silvur í 1993 og HM bronsu í 1995, og EM gull í 1994 og 1996. Anja er kend sum ein sera góður hondbóltsleikari, men var eisini kend fyri sítt sinnalag, tí hon ofta østi seg upp undir dystum, og tað førdi til nógv reyð kort.

Orsakað av einum hjartafeili gavst hon at spæla hondbólt í 1999. Anja er dóttir Keld og Vivi Andersen ið bæði eru fyrrverandi hondbóltsleikarar.

## Heiður
* 1994 - Vald til heimsins næstbesta hondbóltsleikara
* 1997 - Útnevnd sum heimsins besti hondbóltsleikari
* 2007 - Upptikin í donsku Hall of Fame
* 2009 - Fekk Mathildeprisen fyri at hava mótprógva vanligu fatanina, um at venjarar av elituítróttarfólkum altíð eru menn.

## Keldur og viðmerkingar

Bólkur:Danskir hondbóltsleikarar
Bólkur:Føðingar í 1969
Mikkel Hansen

**Mikkel Hansen** (føddur 22. oktober 1987) er ein danskur hondbóltsleikari, ið í løtuni spælir fyri PSG Handball. Hann varð valdur til Heimsins besta hondbóltsleikara av IHF (International Handball Federation) í 2011. Hann hevur fyrr spælt fyri danska hondbóltsfelagið GOG, har hann vann danska meistaraheitið í 2007. Hann gjørdist partur av FC Barcelona í juni 2008. Hin 2. juni 2010 flutti hann aftur til Danmarkar fyri at spæla fyri AG København, eftir at hava spælt hondbólt í 2 ár í Spania.

Mikkel Hansen gjørdist evropameistari í hondbólti við danska landsliðnum, tá ið teir vunnu EM í hondbólti 2012  í Serbia. Hann varð eisini valdur á All-Star lið í kappingini sum besti vinstibakkur. Í 2011 var hann partur av dansia landsliðinum, ið vann silvur á HM í hondbólti 2011 í Svøríki. Hann gjørdist toppskorari í kappingini.

## Privatlív
Pápi hansara, Flemming Hansen, spældi eisini á danska hondbóltslandsliðnum, har hann spældi 120 landsdystir og skoraði 240 mál og luttók í Summar-OL 1984.

## Keldur

Bólkur:Danskir hondbóltsleikarar
Bólkur:Føðingar í 1987
Bólkur:Hondbóltsleikarar á Summar-OL 2012
Heðin á Lakjuni

**Heðin á Lakjuni** (føddur 19. februar 1978 í Klaksvík) er ein fyrrverandi føroyskur fótbóltsleikari, ið spældi sum verjuleikari og vongur fyri fýra føroysk feløg, fyrst og til seinast fyri KÍ. Hann byrjaði sína fótbóltslívsleið í KÍ, og hevur síðan skift ímillum B36, HB, og NSÍ Runavík og so aftur KÍ. Hann hevur vunnið føroyska meistaraheitið í fótbólti 3 ferðir og Løgmanssteypið fýra ferðir. Síðan apríl 2015 hevur hann átt metið fyri flest leiktir dystir í ovastu føroysku fótbóltsdeildini hjá monnum, hann spældi 417 dystir í bestu deildini og skoraði 100 mál. Hann hevur spælt 16 dystir á føroyska landsliðnum og skoraði 1 landsliðsmál.

## Altjóða lívsleið
Sjálvt um hann fekk landsliðsboð frá Allan Simonsen í 1997, so fekk Heðin á Lakjuni ikki sín debut fyri føroyska fótbóltslandsliðið fyrr en í mars 1999 í einum 0-0 vinadysti móti Andorra. Hann spældi sín fyrsta kappingarlandsdyst nærum hálvt ár seinni, tá ið hann varð skiftur inn fyri Henning Jarnskor í einum EM kvalifikatiónsdysti móti Litava. Hann skoraði sítt fyrsta og einasta landsliðsmál í einum vinadysti móti Kasakstan í 2003, eftir eina avlevering frá Hjalgrím Elttør. 

### Altjóða mál
:*Mál og úrslit hjá Føroyum' vísast fyrst.*

## Keldur

Bólkur:Føðingar í 1978
Bólkur:Føroyskir landsliðsleikarar
Bólkur:KÍ leikarar
Bólkur:B36 leikarar
Bólkur:NSÍ leikarar‎
Forna Grikkaland

**Forna Grikkaland** var ein mentan, ið hoyrdi til eitt tíðarskeið í griksku søguni, ið byrjaði í arkaiskari tíð í 8. øld f.Kr.. Forna Grikkaland hevur eina 1000-ára søgu og verður av mongum mett at vera vøggan hjá vesturlendsku mentanini. Fornu grikkarnir stóðu ímóti hertøkuroyndum og yvirlivdu at vera hersettir av rómverjum, men seinni gjørdust teir partur av Byzantinska ríkinum. Grikska mentanin hevði stóra ávirkan á Rómverjaríkið og breiddi seg harvið til restina av Evropa. 

Í forna Grikkalandi hendi gjøgnumbrot við nýtslu av myntum innan handil. Tann athenska "ugglumyntin" ráddi yvir miðalhavshandlinum í 400-300-talinum f.Kr. Ugglan var heilagi fuglurin hjá vísdómsgudinnuni Athenu.

Olympisku leikirnir, fyri at nevna eitt dømi, byrjaðu í tí grikska mentanararvinum. Renessansan (Endurburðartíðin) var ein roynd at endurvekja arvin eftir Rómverjaríkið og Forna Grikkaland. Fyrstu Olympisku Leikirnir vórðu hildnir 776 f.kr.

## Keldur

Bólkur:Grikkaland í fornøld
Athena

**Athena** (grikskt Ἀθηνᾶ ella Ἀθήνη), eisini nevnd **Pallas Athena**, var tann grikska gudinnan fyri strategi, kríggj og vísdóm. Hon var sett í samband við gudinnuna Menerva hjá etruskarnum og seinni av rómverjum sum Minerva. Athena fylgdist við einari lítlari uglu og bar geitaskinnsskjøldurið Aegis, ið faðir hennarar, Zevs, gav henni. Hon varð ofta hátíðarhildin saman við Nike, gudinnuni fyri sigur. Athena var eisin gudinnan fyri at vegleiða hetjur. Hon er vápnað krígsgudinna, var aldri eitt barn og altíð jómfrú (*parthenos*). Parthenon í Athen er hennara kendasta tempul. Hon hevði aldri nakran mann ella elskara, sjálvt um Hefaistos gjørdi eina miseydnaða roynd einaferð. Herodot og Platon hildu av misgáum, at *Athena* var tann sama sum gudinnan Neith hjá libyarum.

## Keldur

Bólkur:Grikskir gudar
Mikkjal Mús

**Mikkjal Mús** (á enskum **Mickey Mouse**) er ein víðagitin fiktivur figurur í Disney teknifilmsrøð og teknirøð. Hann gongur saman við Miu Mús. Í teimum elstu teknirøðunum, áðrenn tær báðar mýsnar kastaðu saman, royndi Mortimer Mús at vinna hjartað á Miu.

Mikkjal eigur eitt systkinabarn, sum eitur Magda Mús, sum var í einari teknirøð í 1941, tá hon gjørdi seg til fyri Mikkjali fyri at gera Miu ævindsjúka, og hetta eydnaðist. Í 1930 fekk Mikkjal Pluto, tann appilsingula hundin. Gjøgnumbrots-filmurin hjá Mickey Mouse varð filmurin "Fantasia", sum kom út í 1940 og eftir tað - so varð Mickey Mouse í sera mongum stuttfilmum.

## Keldur

Bólkur:Disney
Malibu

**Malibu** er ein strandarbýur í Suðurkalifornia, ein tíma norðan fyri Los Angeles. Býurin er kendur fyri sína 43 km longu strond, ið fylgur býnum allan vegin frá suður til norður. Sandstrondin er fleiri kilometrar long og er sera góð til allan sjósport. Býurin er 51,3 km² til víddar við 34 km langari strond. Við lokaltoki er tað lætt og skjótt at ferðast millum Malibu og hinar býirnar við Kalifornia-strondina. Malibu hevur ein ríkan mentanar- og náttúruarv: chumash-indiánskar búsetingar og havar lýsa søguna um býin. Millum húsaeigararnar í Malibu eru Lana del Rey, Charlie Sheen, Barbara Streisand, Jim Carrey, Cher, Lady Gaga, Angelina Jolie, Paris Hilton og Mel Gibson.

## Keldur

Bólkur:Býir í Kalifornia
Walk of Fame

**Walk of Fame** er ein gøta í Hollywood, California, har fólk og bólkar, sum eru serliga kend, hava hava fingið navn sítt í ein stein í gøtuni - eisini íspunnar verur, eitt nú Mikkjal Mús. Hóast hendan Walk of Fame í Hollywood er nógv tann kendasta, eru eisini slíkar gøtur nógva aðrastaðni.

Bólkur:Los Angeles
Tok

Eitt **tok** (á donskum *tog*, á týskum *Zug*) er eitt flutningsfar ið koyrur eftir skinnarum á einari jarnbreyt. Vognarnir kunnu verða hálaðir av einum lokomotivi (fyrr í tíðini eisini av hestum) ella verða sjálvkoyrandi *toksett*. Sjálvkoyrandi lokomotiv eru eisini tok. Sporvognar skilja seg frá tokum við tað at tokið koyrir eftir skinnarum á jarnbreyt, meðan sporvognar koyra eftir vegnum og ikki í serstakum banum.

## Sløg av tokum
* Persóntok - Flutningur av fólki. Tað eru fleiri ymisk sløg av persóntokum, og nøvnini broytast frá landi til land:
** Metrotok - Lokal ferðsla í stórbýum við nógvum tokum, evt. í tunnlum ella á hábreyt.
** Økistok - Lokal og økisferðsla við nógvum steðgistøðum.
** InterCity - Landsfevnandi tok við færri støðgum.
** Snartok - Landsfevnandi tok við fáum støðgum.
** Háferðartok - Sera skjót tok við fáum støðgum á háferðarbreytum ið eru bygdar júst til endamálið.
* Góðstok - Flutningur av nærum øllum sløgum av góðsi.
* Sertok - Tok ið bert koyra til serstøk høvi.
* Veterantok - Tok ið ikki longur eru í dagligum rakstri, men sum t.d. kunnu koyra við ferðafólkum (turistum).
* Materieltok - Tok ið ikki taka ferðafólk ella góðs men bert skulu flytast úr einum staði í annað.

Bólkur:Samferðsla og flutningur
Central Park

**Central Park** er ein stór park á Manhattan í New York City. Við umleið 25 milliónum vitjandi hvørt ár er parkin tann mest vitjaða býarparkin í USA. Tað at parkin ofta verður nýtt í filmum hevur gjørt parkina til eina av kendastu býarparkum í heiminum. Central Park hevur mark móti norði til West 110th Street, móti vestri til Eighth Avenue og móti suðri til West 59th Street. Hesar gøtur verða vanliga umrøddar sum ávikavist "Central Park North, "Central Park West" og "Central Park South". Móti eystri hevur parkin mark til Fifth Avenue.

Tær fyrstu ætlanirnar til parkina vóru útintar í 1857 av landslagsarkitektunum Frederick Law Olmsted og Calvert Vaux, og sjálvt um parkin sær náttúrlig út, so er alt nágreiniliga lagt til rættis. Parkin hevur manngjørd vøtn, langar rásir, tveir skoytuvøllir, eitt náttúru lange vandrestier, to skøjtebaner, eitt friðað øki, øki ið eru ætlað til ymiskar ítróttagreinir og spælipláss. Parkin er vælvitjað av flytifuglum, og tí eisini av fólkum ið eygleiða fuglar. Tann 10 kilometrar langi vegurin kring parkina er væl dámdur av rennarum, súkklarum og fólki á rulliskoytum.

## Keldur

Bólkur:New York
Bólkur:Parkir í USA
My

**My** (stóra **Μ**, lítla **μ**) er tann 12. bókstavurin í tí grikska alfabetinum. Í griksku talskipanini hevur bókstavurin virðið 40.

Bólkur:Bókstavir
Bólkur:Grikska alfabetið
Sardinia

**Sardinia** ( ;  ,   / , Sassaresiskt: *Sardhigna*, Galluresiskt: *Saldigna*, Algheresisk: *Saldenya*, Tabarchino: *Sardegna*) er næststørsta oyggj í Miðjarðarhavinum (eftir Sikilsoy og áðrenn Kýpros) og ein sjálvstýrandi región í Italia, ið hevur tað almenna navnið *Regione Autonoma della Sardegna* / *Regione Autònoma de Sardigna* (Sjálvstýrandi Regiónin Sardinia).

## Keldur

Bólkur:Oyggjar
Bólkur:Italia
Ypsilon

**Ypsilon**, **Υ υ**, er tann 20. bókstavurin í tí grikska alfabetinum.

Bólkur:Bókstavir
Bólkur:Grikska alfabetið
Nasitýskland

**Nasitýskland** og **Triðja Ríkið** () eru vanlig nøvn ið verða nýtt at lýsa tíðarskeiðið í søgu týsklands frá 1933 til 1945, tá ið landið var eitt einaveldi stýrt av Adolf Hitler og Nasistaflokkinum (NSDAP). Undir stýrinum hjá Hitler, varð Týskland broytt til eitt fasistiskt totalitert ríki, ið stýrdi nærum øllum pørtum av lívinum. Tað almenna navnið á ríkinum var *Deutsches Reich* (Týska Ríkið) frá 1933 til 1943 og *Großdeutsches Reich* (Stóra Týska Ríkið) frá 1943 til 1945. Nasitýskland helt uppat við at vera til eftir at teir sameindu vunnu á Týsklandi í mai 1945, og tað gjørdist endin á Seinna heimsbardaga í Evropa.

## Viðmerkingar

## Keldur

Bólkur:Týskland
Bólkur:Søga
Bólkur:Seinni heimsbardagi
Gregorio Paltrinieri

**Gregorio Paltrinieri** (føddur 5. september 1994) er ein italskur svimjari, ið hevur sett evropamet í 1500 metrum frí. Hann hevur vunnið HM og EM í svimjing á langgeil og á stuttgeil. Hann hevur svomið finalur við millum øðrum føroyska Pál Joensen fleiri ferðir.

## Keldur

Bólkur:Italskir svimjarar
Bólkur:Føðingar í 1994
Skotska flaggið

**Skotska flaggið** sigst vera elsta tjóðarflagg, sum enn verður nýtt - tó at tað verður kjakast nakað um tað. Men sagt verður at flaggið skal vera nýtt líka síðan 9. árhundraðtalið. Tað er skjalfast, at í 1385 hevur skotska tingið avrátt, at skotskir hermenn skulu bera hvítt krossmerki í bardaga. Skotska flaggið hevur ein hvítan Andresar-kross, sum ímyndar ápostulin Andreas, ið er verndareingil Skotlands. Skotska flaggið nevnist á enskum *St Andrew's Cross*.

Bólkur:Fløgg
Bólkur:Skotland
Henrik Christiansen

**Henrik Christiansen** (føddur 9. oktober 1996 í Skjetten í Skedsmo) er ein norskur svimjari, ið svimur fyri Skjette svømming og Norra. Hann gjørdist nummar fimm á HM í 800 metrum frí í 2015 við tíðini 7.45,66 og setti nýtt norskt met. Hann setti norskt met í 400 metrum frí á EM í svimjing á stuttgeil í Ísrael í desember 2015 og bleiv nummar fýra við tíðini 3.40,32. Hann vann bronsu á 1500 metrum frí á EM við tíðini 14.23,60 og setti norskt og norðurlendskt met. Norðurlendska metið átti føroyski Pál Joensen.

## Keldur

Bólkur:Norskir svimjarar
Bólkur:Føðingar í 1996
Selena

**Selena Quintanilla-Pérez** (kend sum **Selena**), fødd 16. apríl 1971, deyð 31. mars 1995, var ein amerikonsk songkvinna, sangskrivari og tónasmiður. Við fjúrtan topp-tíggju plaseringum og sjey nummar-eitt løg á staklaglistanum *[[Hot Latin Songs]]* fekk hon titlarnir "Top Latin artist of the '90s" og "Best Selling Latin Artist of the Decade" av *[[Billboard]]*. Sangir hennara "Amor Prohibido" og "No Me Queda Más" gjørdist tey mest væleydnaðu stakløgini á tí latínamerikanska tónleikamarknaðinum árini 1994 og 1995. Hon fekk heitið "The Queen of Tejano Music" og verður nevnd sum ein meksikonsk tilsvarandi Madonnu. Selena gav út sítt fyrsta studioalbum, *Selena y Los Dinos*, sum tólv ára gomul. Í 1987 vann hon eina Tejano Music Award í bólkinum "Female Vocalist of the Year" og fekk síðan ein plátusáttmála við EMI. Framgongdin og popularitetur øktist í 1990-árunum, serliga í spanskttalandi londum. Í 1995 innspældi hon tónleik á enskum og fyrireikaði eitt gjøgnumbrot í tí enskmælta heiminum.

Tann 31. mars 1995 varð Selena myrð, 23-ára gomul, av Yolanda Saldívar sum fyrr hevði havt høvuðsábyrgdina fyri fanklubba hennara. Tvær vikur seinni, hin 12. apríl 1995, útnevndi guvernørurin í Texas, George W. Bush, føðingardag hennara til "Selena Day" í Texas. Í 1997 spældi Jennifer Lopez Selenu í filminum *[[Selena (filmur)|Selena]]* sum Warner Bros. skapaðu.

## Keldur

Bólkur:Amerikanskar songkvinnur
Bólkur:Føðingar í 1971
Bólkur:Andlát í 1995
Fifth Avenue

**Fifth Avenue** er tann størsta handilsgøtan í býnum New York í USA og verður hildin at vera ein av heimsins bestu og dýrastu handilsgøtum. 5th Avenue er ein sera long handilsgøta á Manhattan. Fifth Avenue liggur sera væl fyri, mitt í New York City, beint við Times Square, tætt við bæði Central Park og eisini tey kendu listasøvnini Metropolitan Museum of Art og Solomon R. Guggenheim Museum. Eisini eru ein hópur av matstovum har um vegir.

## Keldur

Bólkur:New York
Osmanska ríkið

**Osmanska ríkið** var eitt stórt, turkiskt ríki, ið varð stovnað av Osman 1. í 1299 og vardi til 1. november 1922, tá ið sultan-embætið varð niðurlagt. Stýrisskipanin var monarkisk við einum keisara sum ríkisleiðara, og høvuðsmálið ið varð tosað var osmanskt-turkiskt. Ríkisátrúnaðurin var sunni islam. Ríkið breiddi seg yvir vestara partin av Asia, landssynningspartin av Evropa og Norðurafrika. Eftir kringsetanina og sigurin av Konstantinopel í 1453 kom tað Osmanska ríkið í staðin fyri tað Byzantinska ríkið at ráða yvir Balkan og Anatolia. 

## Notur

## Keldur

Bólkur:Osmanska ríkið

Bólkur:Søga
Amanda Fondell

**Amanda Linnea Fondell** (fødd 29. august 1994 í Linderöd) er ein svensk songkvinna. Hon vann svensku sjónvarpssangkappingina Idol í 2011.. Hon luttók í Melodifestivalen í 2013.

## Útgávur
### Album
* 2011 - *All This Way*
* 2014 - *Because I Am*

## Keldur

## Slóðir úteftir
*Facebook

Bólkur:Svenskar songkvinnur
Bólkur:Føðingar í 1994
FBI

**Amerikanska samveldisløgreglan** ella **FBI** er máttmiklasta løgreglustyrki í USA, har eru servandir agentar, sum vanliga halda eyga við, hvat hendir bæði í USA og í heiminum annars. FBI hevur eisini uppgávur, sum almenningurin aldri hoyrir um.

Bólkur:Fregnartænastur í USA
Pentagon

**Pentagon** er miðdepil fyri Verjumálaráðið í USA. Verjumálaráðið hevur ábyrgdina fyri verjuna av USA og av øllum hernaðarvirksemi hjá USA. Bygningurin er ein fimmhyrnt borg, ið liggur í Arlington í Virginia og hevur eittans endamáli: at verja USA og landsins íbúgvar.

Í yvirgangsálopunum 11. september 2001 doyðu 2.996 fólk. Av teimum vóru 125 í Pentagon. Fýra rænd flogfør vórðu nýtt í álopunum. Tvey teirra rendu á World Trade Center í New York City, eitt rendi á Pentagon og tað fjórða datt niður í Pennsylvania. Í teimum fýra flogførunum doyðu 246 fólk. 2.606 doyðu í og kring World Trade Center, og 125 doyðu í Pentagon. Tey deyðu vóru øll sivilfólk uttan 55 herfólk í Pentagon. Endaligu hagtølini vóru ikki gjørd fyri enn fleiri ár eftir hendingarnar.

## Keldur

Bólkur:Virginia
Bólkur:Bygningar og bygningsverk í USA
Amanda Jenssen

**Amanda Jenssen** (fødd 12. september 1988 í Lund) er svensk songkvinna og sangskrivari. Hon luttók í svensku sangkappingini Idol í 2007.

## Útgávur
### Album
* 2008 - *Killing My Darlings*
* 2010 - *Happyland*
* 2012 - *Hymns for the Haunted*

## Ávísing úteftir
*Heimasíða

Bólkur:Svenskar songkvinnur
Bólkur:Føðingar í 1988
Amanda

**Amanda** er konufólkanavn.

Kendar kvinnur sum eita Amanda:
* Amanda Fondell, svensk songkvinna.
* Amanda Jenssen, svensk songkvinna.
* Amanda Lear, fronsk songkvinna.
* Amanda Mair, svensk songkvinna.

Bólkur:Konufólkanøvn
Peter Gade

**Peter Høeg Gade** (føddur 14. desember 1976 í Aalborg, Danmark) er ein danskur fyrrverandi professionellur badmintonleikari. Hann býr í løtuni í Holte in Keypmannahavn. Hann eigur tvey børn við fyrrverandi hondbóltsleikaranum Camilla Høeg.

Gade hevur gjørt seg galdandi í badmintonsøguni við at vinna einmansleikin í All England Open Badminton Championships í 1999 og fimm gullheiðursmerki á EM í badminton í einmansleiki hjá monnum. Hann lá ovast á heimsranglistanum frá 1998 til 2001. Við sínum 22 Grand-Prix titlum gjørdist hann ein av teimum mest vinnandi badmintonleikarum yvirhøvur. Hin 22. juni 2006 endurvann hann eitt stutt skifti nummar eitt plássið í heimsrankingini. Tað hendi, eftir at hann vann Singapore Open og náddi til kvartfinaluna á Malaysia Open.

Eftir at hann tapti kvartfinaluna á French Open í 2012 gavst hann at luttaka í altjóða badmintonkappingm.

## Keldur

Bólkur:Danskir badmintonleikarar
Bólkur:Føðingar í 1976
Iwo Jima-minnisvarðin

**Iwo Jima-minnisvarðin** (enskt heiti: **Iwo Jima Memorial**) í Rosslyn, Arlington í Virginia er til minnis um amerikonsku hermenninar, ið fullu í Seinna heimsbardaga. Iwo Jima-minnisvarðin vísir hermenn reisa amerikanska flaggið á Kyrrahavsoynni Iwo Jima, sum teir tóku í 1945.

Bólkur:Virginia
Bólkur:Seinni heimsbardagi
Bólkur:Minnisvarðar í USA
François Hollande

**François Gérard Georges Nicolas Hollande** (; føddur 12. august 1954) er ein franskur politikari, ið var forseti Fraklands árini 2012 til 2017.

Hann var aðalskrivari í franska Sosialiska flokkinum frá 1997 to 2008, borgarstjóri í Tulle frá 2001 til 2008 for formaður í Corrèze General Council frá 2008 til 2012. Hann var limur í franska tjóðartinginum tvær ferðir, sum umboð fyri 1. valdømi hjá Corrèze frá 1988 til 1993 og aftur frá 1997 til 2012.

## Keldur

Bólkur:Forsetar Fraklands
Bólkur:Føðingar í 1954
Bólkur:Franskir politikarar
Tarzan

**Tarzan** (**John Clayton, Viscount Greystoke**) er ein fiktivur karakterur, ein erkitypiskur villur drongur, ið er uppvaksin í frumskógunum í Afrika saman við stóru *[[Mangani]]* apunum.

## Keldur
Aleksander Nevskij

**Sankta Aleksander Nevskij** (Алекса́ндр Яросла́вич Не́вский á russiskum; umskrivað: *Aleksandr Jaroslavitsj Nevskij*) (føddur 30. mai 1220 í býnum Pereslavl-Zaleskij, deyður 14. november 1263) var stórfúrsti av Novgorod og Vladimir í einum sera tórførum tíðarskeiði í russiskari søgu. Hann verður ofta lýstur sum ein frontfigurur í miðaldar-Russlandi, og er eitt nú kendur fyri at hava staðið á odda fyri týðandi hernaðarligum sigrum yvir herjandi týskum herum og Gylta riðilinum.

Bólkur:Halgimenni
Bólkur:Russar
Bólkur:Føðingar í 13. øld
Bólkur:Andlát í 13. øld
Amanda Lear

**Amanda Lear** (fødd 18. november 1939 i Saigon, er ein fronsk songkvinna, sjónleikarinna og modell.

## Galleri

Amanda Lear 929-5962 (cropped).jpg|Amanda Lear 1978.
Amanda Lear.jpg|Amanda Lear 1990.
Amanda Lear 2010 a.jpg|Amanda Lear 2010.


## Slóðir úteftir
* Facebook
* YouTube

Bólkur:Franskar songkvinnur
Adventistar

**Adventistar** eru trúarflokkur, ið væntar afturkomu Krists í næstum. Kirkjan stavar frá fleiri kirkjum, sum høvdu tað í felag at tær vantaðu Jesu afturkomu skjótt. Skilnaður kom í hesu samkomu í 1944 og tann størsti bólkurin fekk heiti **Sjeyndadags adventistar**. Teir nevna seg eisini sjeyndadagsadventistar av tí, at teir halda sjeynda dag í vikuni, leygardag, heilagan. Mitt í 1930-talinum fóru tey at byggja kirkju í Sverrisgøtu í Tórshavn. Í 1978 bygdu tey eina nýggja adventista-kirkju við Hoyvíksvegin í Havn. Í 1966 læt Adventistasamkoman upp Frískúlan við Hoyvíkstjørn, sum hon eigur og rekur. Sjeyndadags adventistar hava einans Bíbliuna sum grundarlag, teir viðurkenna ikki barnadóp, men doypa vaksin við at tey fara undir kav. Altargangurin er ímyndarligur, og limirnir í sam- komuni skulu halda seg frá alkoholi, rúseitri og tubbaki fyri at menna likam og sál. Harafturat verða tey ávirkað til at vera sámilig í klædna- búna, fara væl um likamið við hóskandi rørslu og hvíld og eta heilsu- góðan mat.

Bólkur:Kristindómur
Amy Winehouse

**Amy Jade Winehouse** (fødd 14. september 1983 í London, deyð 23. juli 2011 í London) var ein ensk songkvinna.

## Tónleikaútgávur
### Album
* 2003 - *Frank*
* 2006 - *Back to Black*

## Keldur

## Slóðir úteftir
* Heimasíða

Bólkur:Enskar songkvinnur
Bólkur:Føðingar í 1983
Bólkur:Andlát í 2011
Ivan 3. av Russlandi

**Ivan 3. Vasilyevich** () (22. januar 1440, Moskva – 27. oktober 1505, Moskva), eisini kendur sum **Ivan hin Stóri**, var ein stórfúrsti av Moskva og Stórfúrsti av øllum Russlandi (Великий князь всея Руси). Hann trýfaldaði víddina á sínum ríki og endaði valdið hjá Gylta Harkaliðnum yvir Rus, uvældi Kreml í Moskva og legði grundarstøði undir russiska ríkinum. Hann var ein av teimum russisku valdsharrunum, ið hevur sitið við valdinum í longst tíðarskeið í søgu Russlands.

## Keldur

Bólkur:Miðøldin
Bólkur:Víkingatíðin
Bólkur:Russar
Bólkur:Ukraina
Bólkur:9. øld
Anglikanska Kirkjan

**Anglikanska Kirkjan** ella **Church of England**, sum hon eisini verður nevnd, er almenna kirkjan í Stórabretlandi. Kirkjan umboðar umleið 80 miljónir fólk kring allan heimin.

Bólkur:Kristindómur
B.B. King

**Riley B.** "**B.B.**" **King** (føddur 16. september 1925&nbsp;, deyður 14. mai 2015) var ein amerikanskur blues sangari, sangskrivari, tónleikari, plátuframleiðari og sjónleikari.

*[[Rolling Stone]]* setti King sum nummar 6 á teirra lista í 2011 yvir 100 bestu gittarleikarar allar tíðir.  King innførdi ein framkomnan stíl av solospæli við støði í flótandi *string bending* og *shimmering vibrato* ið seinni hevur ávirkað nógvar elektriskir blues gittarleikarar. King gjørdist partur av Rock and Roll Hall of Fame í 1987 og verður mettur at vera ein av teimum mest ávirkandi blues tónleikarum allar tíðir, hann fekk eisini kelinavnið "The King of the Blues", og ein av teimum "Three Kings of the Blues Guitar" saman við Albert og Freddie. King var kendur fyri at framføra uttan at gerast troyttur gjøgnum alla tónleikayrkisleið sína, hann framførdi á meira enn 200 konsertum um árið í meðal til hann var komin upp í 70-árini. Í 1956 luttók hann í 342 framførslum. 

King andaðist 89 ára gamal í Las Vegas, Nevada hin 14. mai 2015 orsakað av fylgdarsjúkum til Alzheimers sjúku umframt hjartasvík og fylgdarsjúkum til sukursjúku.

## Seinastu framførslurnar
King var virkin tónleikari líka til hann doyði. Hin 21. februar 2012 var King millum tey ið framførdu á tiltakinum "In Performance at the White House: Red, White and Blues", har Barack Obama forseti sang ein part av "Sweet Home Chicago". Hin 5. juli 2012 framførdi King á einari konsert á Byblos International Festival í Libanon. Hin 26. mai 2013 spældi hann á New Orleans Jazz Festival. Hin 3. oktober 2014 spældi hann á  House of Blues í Chicago, Illinois, men noyddist at gevast, og ein lækni staðfesti, at hann var dehydreraður og útlúgvaður. Hann varð noyddur at avlýsa ætlaðar konsertir tað ið av eftir av 2014.

## Tónleikaútgávur

## Heiðurslønir og tilnevningar
Árini vísa til tað árið ið Grammy-virðislønin var latin fyri tónleik frá árinum fyri.

## Keldur

Bólkur:Føðingar í 1925
Bólkur:Andlát í 2015
Bólkur:Amerikanskir tónleikarar
Bólkur:Bluestónleikarar
Karin Park

**Karin Park** (fødd 6. september 1978 í Djura) er ein svensk-norsk songkvinna og sangskrivari.

## Útgávur
### Album
* 2003 - *Superworldunknown*
* 2006 - *Change Your Mind*
* 2009 - *Ashes To Gold*
* 2012 - *Highwire Poetry*
* 2015 - *Apocalypse Pop*

## Ávísingar úteftir
*Heimasíða

Bólkur:Svenskar songkvinnur
Bólkur:Norskar songkvinnur
Bólkur:Føðingar í 1978
AaB Fodbold

**AaB Fodbold**, eisini nevnt **Aalborg BK** ella **AaB**, er eitt professionelt fótbóltsfelag í danska ítróttafelagnum Aalborg Boldspilklub, við bústaði í Aalborg. Besta liðið í mansfótbólti spælir í donsku Superliguni og hevur vunnið fýra donsk Superliga meistaraheiti og tríggjar ferðir hava teir vunnið donsku steypakappingina DBU Pokalen. Seinasta steypið vunnu teir í 2014, tá ið teir vunnu greipuna, tvs. danska meistaraheitið og steypakappingina. 

AaB gjørdist tað fyrsta danska fótbóltsfelagið nakrantíð at luttaka í UEFA Champions League bólkaspælinum, tað var í 1995. AaB megnaði eisini at kvalifisera seg til Champions League 2008–09 og kvalifiseraði seg til UEFA Cup í sama kappingarári við at enda á triðja plássi í teirra Champions League bólki.

Føroyski landsliðsleikarin Gilli Rólantsson spældi við AaB frá 2014 til august 2016, hann spældi 24 landskappingardystir fyri AaB. Hallur Hansson og Pól Jóhannus Justinussen hava eisini spælt við AaB.

## Keldur

Bólkur:Donsk fótbóltsfeløg
Mariah Carey

**Mariah Carey** (fødd 27. mars 1969) er ein amerikonsk songkvinna, sangskrivari, plátuframleiðari og sjónleikari. Hon gjørdist kend, eftir at hon útgav sítt fyrsta studio album *[[Mariah Carey (album)|Mariah Carey]]* í 1990.

## Tónleikaútgávur

**Studio Album**                                       

**[[Mariah Carey (album)|Mariah Carey]]* (1990)
**Emotions* (1991)
**Music Box* (1993)
**Merry Christmas* (1994)
**Daydream* (1995)
**Butterfly* (1997)
**Rainbow* (1999)
**Glitter* (2001)
**Charmbracelet* (2002)
**The Emancipation of Mimi* (2005)
**E=MC<sup>2</sup>* (2008)
**[[Memoirs of an Imperfect Angel]]* (2009) 
**Merry Christmas II You* (2010)
* *Me. I Am Mariah ... The Elusive Chanteuse* (2014)

**Savnalbum**

**#1's* (1998)
**Greatest Hits* (2001)
**The Remixes* (2003) 
**The Ballads* (2008)

**Live**

**MTV Unplugged* EP (1992)

## Keldur

Bólkur:Amerikanskar songkvinnur
Bólkur:Amerikanskir sjónleikarar
Bólkur:Føðingar í 1969
Santa Monica

**Santa Monica** er ein strandarbýur í Los Angeles County í Suður-Kalifornia. Santa Monica er kent fyri sínar strendur, eitt nú kann nevnast Santa Monica-strondin sum er umleið fimm km. metrar til longdar. Santa Monica liggur við strondina og er væl umtókt av teimum ferðandi, hópin av fólki vitja m.a. Santa Monica State Beach á hvørjum árið. Third Street Promenade í Santa Monica er tann størsta handilsgøtan í Los Angeles, men langt frá tann einasta. Sølumiðstøðin Santa Monica Place liggur væl fyri har á Third Street Promenade við góðum parkeringsviðurskiftum. Santa Monica-bryggjan (Santa Monica Pier) er sjálv ímyndin av Santa Monica. Her eru handlar, matstovur, gallarí og fornminnissøvn.

## Keldur

Bólkur:Los Angeles
Venice, Los Angeles

**Venice Beach** liggur útvið strondina av Los Angeles, tætt við Santa Monica og Santa Monica State Beach. Á Venice ber m.a. til at leiga sær eina súkklu í ein ella fleiri dagar. Har eru góðar stendur og nógvar matstovur, kaffistovur, barrir og handlar.

## Keldur

Bólkur:Los Angeles
Los Angeles County

**Los Angeles-landsparturin** (alment enskt heiti **Los Angeles County**) er tann fólkaríkasti í Kalifornia. Har eru m.a. býirnir Los Angeles, Long Beach, Malibu, Santa Monica, Glendale, v.f. Við ársskiftið 2010 búðu 9,818,605 fólk í Los Angeles County vísir uppgerðin hjá U.S. Census Bureau. Har eru góðar strendur, nevnast kunnu Venice Beach, Santa Monica State Beach, Redondo Beach, Manhattan Beach og Hermosa Beach.

## Býir

Tað eru 88 innlimaðir býir í Los Angeles County. Sambært fólkateljingini í USA í 2010, so eru teir fjølbygdastu býirnir:

## Keldur

Bólkur:Los Angeles
Tváttarbjørn

**Tváttarbjørn** (latín *Procyon lotor*) er norðuramerikonsk hálvbjørn. Tær eru skjótar og mest frammi um náttina. Tá leita tær í m.a. ruskdungum eftir føði, taka grøði av bóndagørðum og smáfenað. Hon hevur stórar kløur. Hon heldur føðini við labbunum og grevur við teimum og verjir ungarnar við teimum. Tváttarbjørn dugir væl at klintra í trøum og er kvik á føti. Tváttarbjarnir eru súgdjór og eta kjøt.

## Slag

Øll sløgini eru í Norður-Amerika.

Bólkur:Bjarnir
Douwe Bob

**Douwe Bob Posthuma**, betri kendur sum **Douwe Bob** (føddur 12. desember 1992 í Amsterdam) er ein niðurlendskur sangari og sangskrivari.
Hann vann niðurlendska talent showið *[[:nl:De beste singer-songwriter van Nederland|Besti Singer-Songwriter í Niðurlondum]]*, ið er skapað av Giel Beelen. Douwe Bob syngur serliga fólkatónleik og countrytónleik. Hann umboðaði Niðurlond við sanginum "Slow Down" á Eurovision Song Contest 2016 í Stokkhólmi.

## Keldur


## Slóðir úteftir
*Heimasíða

Bólkur:Niðurlendskir sangarar
Bólkur:Luttakarar í Eurovision Song Contest 2016
Bólkur:Føðingar í 1992
Nes (landafrøðiligt fyribrigdi)

**Hálvoyggj** ella **nes** er heldur mjátt og langt landøki sum stingur út í sjógv.

Dømi um hálvoyggar/nes:
* Arabiska hálvoyggin
* Balkanhálvoyggin
* Iberianes
* Jútland
* Sinaihálvoyggin

Bólkur:Landafrøði
Barbra Streisand

**Barbra Joan Streisand** (fødd 24. apríl 1942) er ein amerikonsk songkvinna, sangskrivari, sjónleikari og filmsleikstjóri. Gjøgnum hennara yrkisleið ið hevur vart í seks áratíggju, er hon blivin eitt ikon í fleiri ymiskum greinum innan undirhaldsvinnuna og hevur vunnið nógvar heiðurslønir, og hevur fingið kelinavnið Queen of The Divas. Hon hevur vunnið tvær Oskar, tíggju Grammy Awards teirra millum Grammy Lifetime Achievement Award og Grammy Legend Award, fimm Emmy Awards teirra millum Daytime Emmy, eina Special Tony Award, eina American Film Institute virðisløn, eina Kennedy Center Honors virðisløn, fýra Peabody Awards, The Presidential Medal Of Freedom og ellivu Golden Globe virðislønir. Hon ein av fáum ið hava vunnið bæði Emmy, Grammy, Oscar og Tony virðisløn.

## Keldur

Bólkur:Amerikanskar songkvinnur
Bólkur:Amerikanskir sjónleikarar
Bólkur:Føðingar í 1942
Íkorni

**Íkorni** er lítið gnagdýr sum livir í skógum í Evrásia og Norður-Amerika. Íkorni hevur óføra spískar kløur og klívur tí lættliga í trøum og javnvigar við langa, rísna halanum. Kimiliga loypur hann fleiri metrar grein av grein. Grái íkornin í Norður-Amerika varð fluttur til Evropa fyri 200 árum síðan og er farin víða um, og nógvastaðni hevur hann trokað upprunaliga reyða íkornan av. Íkornar gera sær kúluskapað reiður av bløðum og greinum at sova í. Áðrenn kvenndýrið leggur, ger hon sær serliga sterkt og fjálgt reiður. Íkorni fær 3-7 ungar.

Bólkur:Gnagdýr
Fjalla-leyvur

**Fjalla-leyva** er stórt rándýr av kattarætt, ið livir í Norður- og Suður-Amerika.

Bólkur:Súgdjór
Islamabad

**Islamabad** (; , , ) er høvuðsstaður í Pakistan og liggur í Islamabad Høvðsstaðarøki. Fólkatalið í býnum er 2&nbsp;milliónir og saman við grannabýnum Rawalpindi, er stórbýarøkið Islamabad-Rawalpindi triðstørsta stórbýarøki í Pakistan við einum fólkatali við gott 4.5&nbsp;milliónum íbúgvum.

Síðan býurin varð stovnaður hevur Islamabad drigið fólk at sær úr øllum landinum, og tað hevur gjørt býin til ein av teimum mest altjóða og urbaniseraðu býunum í Pakistan. Av tí at býurin er høvuðsstaður í Pakistan, so er býurin sæti fyri stjórnini í Pakistan og forsetaslottið,Aiwan-e-Sadr, er eisini í býnum. Í Islamabad stendur Pakistan Minnisvarðin, ið er annar av tveimum tjóðarminnisvarðum í Pakistan. Í býnum búgva nógv útlendsk umboðsfólk, politikarar og starvsfólk hjá stjórnini.

## Keldur

Bólkur:Pakistan
Bólkur:Høvuðsstaðir í Asia
Zootopia

***Zootopia*** (eisini kendur sum **Zootropolis**) er ein amerikanskur teknifilmur frá 2016.

## Keldur


## Slóðir úteftir

Bólkur:Amerikanskir animatiónsfilmar
Ronnie Milsap

**Ronnie Lee Milsap** (føddur 16. januar 1943) er ein amerikanskur countrytónleikari, sangari og pianistur.

## Keldur

Bólkur:Amerikanskir tónleikarar
Bólkur:Føðingar í 1943
Faith Hill

**Faith Hill** (fødd **Audrey Faith Perry**; 21. september 1967) er ein amerikonsk country-popp songkvinna og av og á eisini sjónleikari. Hon er ein av teimum country tónleikarunum, ið hevur havt størsta framgongd yvirhøvur allar tíðir, við tað at hon hevur selt meira enn 40 milliónir plátur um allan heimin. Hill er gift við countrysangaranum Tim McGraw, og saman hava tey upptikið fleiri væleydnaðar duettir. Hon hevur vunnið fimm Grammy virðislønir, 15 Academy of Country Music Awards umframt aðrar virðislønir.

## Tónleikaútgávur
*1993: *[[Take Me as I Am (Faith Hill album)|Take Me as I Am]]*
*1995: *[[It Matters to Me]]*
*1998: *[[Faith (Faith Hill album)|Faith]]*
*1999: *[[Breathe (Faith Hill album)|Breathe]]*
*2002: *[[Cry (Faith Hill album)|Cry]]*
*2005: *[[Fireflies (Faith Hill album)|Fireflies]]*
*2008: *[[Joy to the World (Faith Hill album)|Joy to the World]]*

## Keldur

Bólkur:Amerikanskar songkvinnur
Bólkur:Føðingar í 1967
Peter, Paul and Mary

**Peter, Paul and Mary** var ein amerikanskur fólkatónleikabólkur, ein trio við limunum Peter Yarrow, (Noel) Paul Stookey og Mary Travers. Eftir at Travers doyði í 2009, hildu Yarrow og Stookey fram at framføra sum ein duo, har ið tey nýttu teirra egnu nøvn.

## Tónleikaútgávur
### Album

## Keldur

Bólkur:Amerikanskir tónleikabólkar
Svínoy (bygd)

**Svínoy** er einasta bygd á Svínoynni í Føroyum og hevur 27 íbúgvar. Bygdin hoyrir til Klaksvíkar kommunu.

## Keldur


Bólkur:Bygdir í Føroyum
Franz Beckenbauer

**Franz Anton Beckenbauer** (; føddur 11. september 1945, deyður 7. januar 2024) var týskur yrkisfótbóltsleikari og venjari.

Tíðliga í fótbóltsyrkisleiðini fekk hann kelinavnið *Der Kaiser* ("Keisarin") vegna hansara vakra stíl, yvirræði og leiðaraevni á vøllinum, og eisini av tí at fornavn hansara "Franz" minnir um eysturríkskir keisarar. Hann verður av mongum mettur at vera ein av teimum bestu fótbóltsleikarunum í søguni. Ein fjøltáttaður leikari, ið byrjaði sum miðvallaleikari, men bleiv seinni kendur sum ein góður miðverjuleikari. Hann verður ofta sagdur at vera tann ið uppfann leiklutin hjá nútíðar sviparanum ella *libero*.

Tvær ferðir varð hann útnevndur Ársins evropeiski fótbóltsleikari. Hann spældi 93 landsdystir fyri  Vesturtýskland og spældi í trimum heimsmeistaraskapum. Hann er annar av tveimum monnum, saman við brasilska Mário Zagallo, ið hevur vunnið heimsmeistaraskapin bæði sum leikari og venjari; hann lyfti HM-steypin sum liðskipari í 1974, og endurtók avreksverkið sum venjari í 1990. Hann var tann fyrsti liðskiparin, ið vann bæði HM og EM í fótbólti á altjóða støði og European Cup fyri feløg. Hann varð nevndur í Heimsliðið úr 20. øld (World Team of the 20th Century) í 1998, Dreymaliðið (FIFA World Cup Dream Team) í 2002, og í 2004 kom hann á FIFA 100 listan yvir heimsins bestu fótbóltsleikarar á lívi.

## Altjóða mál
::*Mál og úrslit talva. Málini hjá Týsklandi vísast fyrst:*

## Ávísingar úteftir
*Heimasíða: www.franzbeckenbauer.de 
*Franz Beckenbauer, planetworldcup.com
*Franz Beckenbauer er deyður, portal.fo, 9. jan. 2024
*Týski fótbóltskeisarin er deyður, in.fo, 8. jan. 2024

## Keldur

Bólkur:Týskir fótbóltsleikarar
Bólkur:FIFA 100
Bólkur:Føðingar í 1945
Bólkur:Andlát í 2024
Goodiepal

**Parl Kristian Bjørn Vester**, betri kendur sum **Goodiepal** or **Gæoudjiparl van den Dobbelsteen** (føddur 1978), er ein føroyskur/danskur listamaður og tónleikari.

Bólkur:Føroyskir tónleikarar
Bólkur:Føroysk listafólk
Bólkur:Føðingar í 1978
Ingemar Stenmark

**Jan Ingemar Stenmark** (), føddur 18. mars 1956 í Joesjö, Svøríki, er ein fyrrverandi HM alpuskíðrennari úr Svøríki. Hann verður mettur at vera einum av teimum fremstu svensku ítróttafólkunum, og sum tann besti snirr og giant snirr serfrøðingurin yvirhøvur í heiminum. Hann kappaðist fyri Fjällvinden Tärnaby. 

Hann varð føddur í Joesjö, Storumans kommuna, Lapland, familja hansara flutti til Tärnaby nærindis Noreg, tá ið hann var fýra ára gamal. I barnaárunum var hann granni við Stig Strand (eisini føddur í 1956). Teir báðir gjørdist báðir heimsmeistarar í somu kapping á HM í alpuskíð í 1983. Stenmark byrjaði at standa á skíð, tá ið hann var fimm ára gamal og vann sína fyrstu landskapping sum átta ára gamal.

## Keldur

Bólkur:Skíðrennarar úr Svøríki
Bólkur:Føðingar í 1956
Bólkur:OL-luttakarar
Bólkur:Olympiskir meistarar
Bólkur:Heimsmeistarar
Kristina Clementsen

**Kristina Clementsen** (fødd 5. juni 1996) er ein føroyskur politikari, ið stillaði upp til løgtingsvalið 2015 fyri Tjóðveldi. Áðrenn tað hevði hon verið virkin í Unga Tjóðveldið, har hon er skrivari (2015). Hon fekk 134 persónligar atkvøður á løgtingsvalinum 2015 og bleiv nummar 13 á listanum hjá Tjóðveldi. Hon varð ikki vald, men 16. desember 2015 tók hon sæti á tingi sum avloysari fyri Annitu á Fríðriksmørk, ið fór í farloyvi í eina viku. Kristina var tá 19 ára gomul og gjørdist tá yngsti persónur higartil, ið hevur tikið sæti á tingið. Jørgen Niclasen var 20 ára gamal, tá hann fyrstu ferð tók sæti í Løgtinginum og Jákup Sverri Kass var 21 ára gamal. Kristina var liðug við student og varð byrja í starvi hjá meglarafyritøkuni Skyn, tá ið hon tók sæti á Føroya Løgtingi fyri fyrstu ferð.

## Keldur

Bólkur:Politikarar úr Tjóðveldi
Bólkur:Løgtingslimir
Bólkur:Føroyskar kvinnur í politikki
Bólkur:Føðingar í 1996